﻿Universitatea de Petrol şi Gaze Ploieşti Proiect elaborat în vederea susţinerii probei de admitere la programul de masterat “Studii ccuklturale româneşti în context european” în cadrul Facultăţii de Litere şi Ştiinţe din sesiunea septembrie 2012 cu tema : Impactul globalizării asupra condiţiei culturale a omului modern Elaborat de Sandu E Robert-Manuel Cuprins: I Argument……………………………………………………………………… 3 I Definirea conceptului de motivaţie…………………………………………… 3 1 Motivaţia şcolară…………………………………………………………… 3 2 Motivaţie şi performanţă…………………………………………………… 5 3 Nivelul de aspiraţie ………………………………………………………… 5 I Tipuri de motivaţii…………………………………………………………… 6 I Formarea şi stimularea motivaţiei în contextul vieţii şcolare……………… 7 I Concluzii……………………………………………………………………… 10 I Argument În lucrarea de faţă am evidenţiat importanţa motivaţiei în viaţa şcolară şi unele modalităţi de stimulare a acesteia După definirea conceptului de motivaţie am analizat motivele care stau la baza procesului de învăţare din perspectiva teoriei lui Abraham Maslow privind trebuinţele umane adaptând-o pentru cadrul educaţional Tot în cadrul primului capitol am subliniat legătura dintre motivaţie şi performanţă În continuare m-am referit la nivelul de aspiraţie ca liant între motivaţie şi performanţă În următorul capitol am realizat deosebirea dintre cele două tipuri de motivaţii – motivaţia intrinsecă şi cea extrinsecă În cadrul ultimului capitol am dezbătut formarea şi stimularea motivaţiei în contextul vieţii şcolare menţionând, mai ales, importanţa amprentei pe care şi-o pune personalitea dascălilor asupra formării motivaţiei la elevii lor I Definirea conceptului de motivaţie II 1 Motivaţia şcolară Mereu ne punem întrebări şi căutăm explicaţii pentru acţiunile noastre sau ale semenilor noştri De ce facem ceea ce facem? De ce un elev învaţă, iar altul nu? De ce unii elevi se angajează în rezolvarea sarcinilor şcolare şi perseverează până la atingerea scopurilor, în timp ce alţii se descurajează la primul obstacol şi abandonează activitatea propusă de profesor în favoarea alteia? Răspunsurile la aceste întrebări trebuie căutate în domeniul motivaţiei Motivaţia constituie ansamblul motivelor unei personae Motivul este o structură psihică ce provoacă orientarea, iniţierea şi reglarea acţiunilor în direcţia unui scop mai mult sau mai puţin precizat La baza motivaţiei stau cerinţele vitale: hrană, adăpost, căldură, aer curat, etc În afara acestora există şi impulsuri ereditare cum sunt: curiozitatea, tendinţa de manipulare a obiectelor (prezentă şi la cimpanzei), de a modifica, de a transforma mediul înconjurător (modul în care copiii modelează din nisip sau plastilină diferite forme, reprezintă tendinţa de dominare a mediului, caracteristică de bază a speciei umane), acesta fiind efectul unui surplus de energie disponibilă Motivaţia este factorul care determină organismul să acţioneze şi să urmărească anumite scopuri orice act de conduită este motivat chiar dacă, uneori, nu ne dăm seama pentru ce motiv facem o acţiune sau alta Niciun act comportamental nu apare şi nu se manifestă în sine fără o anumită incitare, direcţionare şi susţinere energică Are rolul de activare şi de mobilizare energică precum şi de orientare, de direcţionare a conduitei într-un anumit sens Motivaţia este sursa de activitate şi de aceea este considerată “motorul” personalităţii Trebuinţele devenite conştiente de obiectul lor sunt ceea ce numim dorinţe Din ele izvorăsc tendinţele, impulsuri spre mişcare, acţiune Acestea, la rândul lor, dacă nu întâlnesc obstacole, se transformă în mişcări Trebuinţele, dorinţele, tendinţele sunt puternic influenţate de mediu, de experienţa socială O analiză a varietăţii motivelor care stau la baza activităţilor de învăţare trebuie să pornească de la piramida trebuinţelor, datorată psihologului american Abraham Maslow Conform acestei teorii, trebuinţele umane sunt organizate într-o structură ierarhică, la bază fiind trebuinţele fiziologice, iar în vârful piramidei, trebuinţele referitoare la realizarea de sine Sistemul lui Maslow presupune o ordine de prioritate, in sensul că o trebuinţă superioară nu se exprimă decât atunci când au fost satisfăcute, măcar parţial, trebuinţele de nivel imediat inferior Astfel dacă trebuinţele fiziologice (foamea, setea, trebuinţele sexuale) sunt satisfăcute, apar alte trebuinţe (cele de securitate şi confort material, nevoia de apărare, de a avea o locuinţă) Odată satisfăcut, acest nivel lasă să apară nevoia de afecţiune, de prietenie În felul acesta, pe măsură ce sunt satisfăcute trebuinţele de ordin inferior, apare o trebuinţă de ordin imediat superior Deşi trebuinţele superioare nu sunt vitale pentru organism, ele sunt mai importante pentru subiectivitate, satisfacerea lor îmbogăţind sfera spirituală a personalităţii şi mărindu-i performanţa socială Această teorie are implicaţii deosebite pentru actul educaţional Educatorii trebuie să cunoască faptul că nu pot fi activate trebuinţele de ordin superior ale elevilor precum trebuinţa de a cunoaşte şi înţelege, trebuinţa de performanţă, dacă nu au fost satisfăcute trebuinţele de deficient Pentru a învăţa mai bine elevii ar trebui, mai întâi, să se simtă fizic confortabil (bine alimentaţi şi odihniţi), să se simtă în siguranţă, relaxaţi, îndrăgiţi, apreciaţi şi să aibă stimă de sine ridicată Elevii vor da un randament mai mare într-un mediu relaxat şi sigur decât într-unul tensionat şi ameninţător Profesorul poate acţiona în aşa fel încât însuşirea cunoştinţelor să se realizeze într-o atmosferă plăcută, prietenoasă, fără ameninţări cu note mici sau pedepse De asemenea, profesorul îl poate ajuta pe elev să aibă încredere în forţele proprii, în capacitatea lui de a rezolva sarcinile şcolare şi în felul acesta să aibă o stimă de sine ridicată II 2 Motivaţie şi performanţă Într-o accepţiune foarte largă, termenul performanţă desemnează rezultatele observabile ale învăţării Pentru abordările socio-cognitive ale învăţării, termenul performanţă trimite la comportamentele care traduc utilizarea de către elevi a cunoştinţelor declarative ori a cunoştinţelor procedurale în diferite situaţii de cunoaştere Performanţa este şi o consecinţă a motivaţiei, deoarece, cu cât un elev este mai motivat, cu atât performanţa sa va fi mai bună Un elev motivat va persevera mai mult, va utiliza strategii de învăţare adecvate, care-i vor influenţa performanţa II 3 Nivelul de aspiraţie Reglarea relaţiei dintre motivaţie şi performanţă se realizează şi prin intermediul nivelului de aspiraţie Când un elev îndeplineşte o sarcină de învăţare, el poate avea un sentiment de reuşită sau de nereuşită Acest sentiment rezultă din compararea unei informaţii actuale, rezultatul obţinut în sarcină, cu o informaţie de referinţă, numită nivel de aspiraţie Atunci când dorinţele vizează un model a cărui realizare constituie un progres, vorbim de o aspiraţie Nivelul de aspiraţie se referă la aşteptările, scopurile ori pretenţiile unei persoane , privind realizarea sa viitoare într-o sarcină dată Nivelul de aspiraţie al unei personae diferă de la un individ la altul şi este direct proportional cu aptitudinile şi voinţa fiecărei persoane Factorii extrinseci care îşi pun amprenta asupra nivelului de aspiraţie al unei persoane sunt mediul social şi succesele sau insuccesele şcolare Succesele duc la creşterea nivelului de aspiraţie, iar eşecurile la diminuarea sa Aspiraţiile, motivaţia de realizare , ambiţia contribuie la sporirea eficienţei muncii, a învăţăturii şi chiar la soluţionarea unor probleme Totuşi creşterea performanţelor nu e tot timpul într-un raport direct cu intensificarea motivaţiei Cercetările în domeniu au dus la stabilirea unei legi cunoscută ca “legea Yerkes-Dodson”, conform căreia creşterea performanţelor este proportională cu intensificarea motivaţiei până la un punct, după care începe o stagnare şi chiar un declin; motivaţia prea puternică provocând apariţia de emoţii, introducând o oarecare dezamăgire, lucru care împiedică progresul, ducând chiar la regres Nivelul de aspiraţie este atât o componentă motivaţională, cât şi una cognitiv-evaluativă, deoarece el se fixează în funcţie de imaginea pe care o are un individ despre propria persoană şi despre performanţele realizate în prealabil la anumite categorii de sarcini I Tipuri de motivaţii Practica educaţională indică faptul că, de regulă, activitatea de învăţare este plurimotivată, fiind susţinută de un ansamblu de motive şi nu doar de unul singur Totuşi unele motive predomină şi atunci putem constata că unii elevi învaţă, în primul rând pentru a obtine note bune şi pentru a fi, astfel în fruntea clasei, în timp ce alţii învaţă pentru că îi interesează o anumită disciplină şi doresc să afle cât mai multe din domeniul respectiv Elevii buni indică, de obicei, alte motive decât elevii slabi În timp ce elevii buni vorbesc despre dorinţa de a şti cât mai multe despre dornţa de afirmare profesională, despre prestigiu, elevii slabi vorbesc despre teama de eşec, despre dorinţa de a obţine note satisfacătoare pentru a promova clasa sau despre evitarea conflictelor cu părinţii În literatura de specialitate se disting, de obicei, două categorii opuse ale motivaţiei învăţăturii: motivaţia extrinsecă şi motivaţia intrinsecă Primul tip de motivaţie nu implică un interes direct pentru şcolar ci vizează anumite recompense morale pe care copilul le aşteaptă: * Dorinţa de afiliere - atunci când copilul merge la şcoală, învaţă pentru a le face pe plac părinţilor sau pentru a fi împreună cu ceilalţi copii; * Tendinţe normative: obişnuinţa de a se supune regulilor, cerinţelor categorice ale părinţilor sau ale societăţii; * Teama de consecinţele neascultării, ale rămânerii fără o diploma, mai prejos decât ceilalţi; * Ambiţia – dorinţa de a-i întrece pe alţii, de a fi în frunte- aceasta poate avea efecte negative: rivalitatea şi chiar ostilitatea din partea unor colegi Alte motive sunt itrinseci, atunci când învăţătura, dobândirea de cunoştinţe îl interesează în mod direct pe elev: * Curiozitatea: dorinţa de a afla cât mai multe, care are la bază un impuls nativ sau menţinerea lui trează Se manifestă şi în funcţie de măiestria profesorilor; * Aspiraţie spre competenţă – dorinţa de a devein un bun profesionist (mecanic, inginer, doctor) În acest caz, interesul se canalizează spre disciplinele având legătură cu profesia admirată Şcoala are menirea să contribuie la ridicarea nivelului aspiraţiilor elevilor şi, implicit la formarea unor idealuri superioare Şcoala, profesorii pot contribui la formarea unor aspiraţii, a unui “eu ideal”, superior Mai întâi modelul profesorilor poate fi un exemplu demn de urmat Apoi, ei au menirea de a facilita construirea unei imagini de sine corespunzătoare, de a favoriza o justă autocunoaştere Un nivel de aspiraţie adecvat depinde de o justă apreciere a propriei posibilităţi căci supraestimarea te condamnă la o viaţă plină de eşecuri, iar subestimarea te face să ratezi ţeluri realizabile De aceea, dascălul trebuie să ajungă la o bună cunoaştere a discipolilor şi, prin aprecieri bine motivate, să le consolideze o imagine de sine obiectivă Profesorul trebuie să utilizeze toate motivele, dar trebuie să cultive prin toate mijloacele motivaţia intrinsecă, interesul pentru cultură, pentru cunoaştere, pentru frumos O asemenea motivaţie presupune formarea unor trainice sentimente superioare I Formarea şi stimularea motivaţiei în contextual vieţii şcolare Una dintre sarcinile educative cele mai importante este dezvoltarea, la elevi, a sentimentului comuniunii sociale, adică a dispoziţiei spre colaborare, întrajutorare, al solidarităţii sociale, al preocupării de soarta celorlalţi, simţământ esential într-o societate democratică Din păcate, învăţământul aproape exclusiv frontal practicat în România (care se bazează îndeosebi pe studiu individual şi obstrucţionează aproape tot timpul colaborarea între elevi în timpul orelor ) nu facilitează formarea unor deprinderi şi înclinaţii spre colaborare Dimpotrivă, activitatea didactică pe grupe îi face pe elevi conştienţi de valoarea colaborării, chiar în munca intelectuală şi favorizează solidaritatea şi prieteniile Apropierea dintre copii, solidaritatea mai sunt favorizate şi de activităţile din afara clasei şi extraşcolare în care, prin natura lor, sunt necesare diviziunea muncii şi colaborarea Aşa sunt serbările şcolare (punerea în scenă a unei piese de teatru îi atrage mult pe copii), excursiile în care elevii îşi impart sarcinile, întrecerile sportive şi chiar unele activităţi de muncă voluntară Bineînţeles că toate acestea au rezultate educative numai dacă sunt bine organizate şi duc la succese vădite numai atunci când se produc fenomene favorabile de transfer şi compoziţie afectivă Un alt factor motivational important este recompensa meritată Satisfacţia succesului se transferă treptat asupra obiectului de învăţământ respectiv, care începe să-l atragă pe copil După cum insuccesul are efect contrar, materia devenind plictisitoare Dar asta nu înseamnă să coborâm pretenţiile pentru ca oricine sa aibă succes: exigenţa ridicată este foarte importantă Greşesc acei profesori care socotesc binefăcătoare indulgenţa, pentru că fără eforturi serioase, elevii nu progresează intelectual şi apoi pentru că un success obtinut fără efort nu provoacă adevărate satisfacţii Expunerile profesorilor pot avea un rol în cristalizarea unor sentimente cum este patriotismul Dar o povestire nu are influenţă decât dacă, prin ton şi atitudine, se vădeşte că profesorul este impresionat; atunci se produce o contagiune afectivă şi elevii trăiesc emoţii care treptat contribuie la naşterea unui sentiment complex De asemenea, interesul pe care profesorul îl arată disciplinei pe care o predă se transmite şcolarilor Dimpotrivă, când profesorul îşi face datoria formal, fără participare sufletească, copiii, cu atât mai mult nu vor da importanţă disciplinei respective, ea devenind plictisitoare Controlul şi dirijarea sistemului motivaţional specific activităţilor de învăţare reprezintă una dintre cele mai dificile sarcini ale muncii profesorului În pofida amplelor teoretizări, stimularea motivaţiei elevilor rămâne o artă, care tine de măiestria şi harul didactic al profesorului Orice profesor care doreşte stimularea elevilor pentru activitatea de învăţare trebuie să înceapă prin a-şi analiza şi autoevalua propria motivaţie şi modul în care îşi desfăşoară activităţile de predare-învăţare-evaluare Nivelul competenţei profesorului, ca şi gradul de implicare în activitatea didactică, entuziasmul, pasiunea cu care îşi face meseria influenţează profund dinamica motivaţională a elevilor Lipsa de motivaţie a profesorului este o problemă lafel de gravă ca şi incompetent sa Dacă vrei sa motivezi pe cineva trebuie să fii motivat tu însuţi De asemenea, profesorul trebuie să îşi îndrepte atenţia către activităţile de predare –învăţare Multă vreme activitatea esenţială a elevilor în clasă a constat în a asculta în mod pasiv expunerea magistrală a profesorului O activitate didactică cu adevărat motivantă trebuie însă să-i implice pe elevi în mod activ şi să le capteze interesul Cadrul didactic trebuie să stârnească curiozitatea elevilor prin elemente de noutate, prin crearea unor conflicte cognitive, prin utilizarea studiului de caz sau prin antrenarea elevilor în realizarea de proiecte pe echipe Se poate apela şi la impulsul de autoafirmare al elevului aratându-i că învăţarea unei discipline îi deschide perspective profesionale într-o serie de domenii prestigioase Lafel, trebuie să cunoaştem domeniile de interes ale elevilor şi, în activitatea de predare să alegem exemple şi să stabilim legături cu aceste domenii de interes Putem în foarte multe cazuri să începem predarea printr-o anecdotă sau o povestioară legată de teoria pe care urmează să o predăm Aceasta are rolul de a capta atenţia elevilor şi de a detensiona atmosfera Sau putem pune întrebări elevilor în legătură cu ceea ce urmează sa predăm, astfel elevii vor fi concentraţi asupra subiectului lecţiei Utilizarea analogiei este o practică foarte utilă în predare de asemenea Un rol important în procesul de motivare a elevilor îl are şi imbunătăţirea opiniei elevului cu privire la propria sa competenţă Profesorul trebuie să îi înveţe pe elevi să gândească pozitiv atunci când se află in faţa unei activităţi dificile, să îi obişnuiască să-şi stabilească în mod realist standardele de reuşită, să se raporteze la reuşitele lor anterioare, atunci când e posibil, profesorul trebuie să îi lase pe elevi să-şi definească ei înşişi obiectivele învăţării – pe termen scurt şi precise În esenţă, îmbunătăţirea opiniei elevului cu privire la propria sa competenţă se obţine atunci când el reuşeşte, în mod repetat, într-o activitate pe care nu se consideră capabil să o îndeplinească O reuşită neaşteptată redă unui elev încrederea în sine şi creşte astfel motivaţia sa de a se angaja într-o activitate şi de a persevera cu scopul de a-şi ameliora performanţele Pentru aceasta, profesorul trebuie să conceapă activităţi de învăţare care să nu fie nici prea facile (pentru că nu mai reprezintă o provocare pentru elevi), dar nici prea dificile (pentru că elevii se descurajează rapid şi abandonează) Pe tot parcursul activităţii, profesorul îi va furniza elevului un feed-back permanent, atât privinţa efortului depus cât şi a aptitudinilor şi capacităţilor lui O atenţie deosebită trebuie acordată elevilor slabi şi nemotivaţi În practica educaţională s-a constatat că profesorii comunică puţin cu elevii slabi şi nemotivaţi, se mulţumesc cu răspunsuri incomplete, sunt tentaţi să-i critice frecvent şi manifestă dispreţ faţă de ei atunci când eşuează Se intră, atunci, într-un cerc vicios: nefiind încurajaţi să lucreze, elevii nu sunt motivaţi şi, nelucrând, rămân în urmă la învăţătură, confirmând astfel opinia profesorului cum că nu se pot obţine rezultate bune cu aceşti elevi Profesorul trebuie să se străduiască să acorde atenţie în mod egal tuturor elevilor, indiferent de capacităţile lor Faţă de elevii slabi şi nemotivaţi, profesorul ar trebui să adopte următorul comportament: * Să-şi exprime încrederea în capacitatea lor de a reuşi; * Să le acorde aceeaşi atenţie ca şi elevilor buni; * Să evite crearea de situaţii comparative în care ei nu pot decât să piardă; * Să nu le facă observaţii în faţa colegilor; * Să nu-şi exprime dispreţul atunci când ei eşuează; * Să manifeste interes pentru reuşitele lor Toate aceste sugestii arată, o dată în plus, că problemele de motivaţie ale elevilor sunt extreme de diverse, şi intervenţia profesorului nu se poate baza pe reţete ci trebuie adaptată al fiecare situaţie în parte Cu acestea am subliniat factorul esenţial al educării şcolarilor – personalitatea profesorului Profesorul trebuie să aibă o mare autoritate care se impune prin deplina sa competenţă profesională şi tact pedagogic Atunci, el devine un model pentru copii Ei vor tinde să imite atitudinile, opiniile Profesorul organizează şi conduce lecţia, tot el participă cu însufleţire la activităţile iniţiate după ore Dragostea pentru disciplina sa şi convingerea în posibilităţile nebănuite ale copiilor ce cresc sub ochii lui, le trezeste interesul şi dă avânt aspiraţiilor Un asemenea profesor rămâne o viaţă întreagă în mintea discipolilor Dimpotrivă, e de plâns situaţia când profesorul are mentalitate de magazioner: el vine în clasă şi înregistrează în catalog cantitatea de cunoştinţe memorată de mai mulţi şcolari, apoi le predă repede noile cunoştinţe, după care pleacă la altă clasă Formalismul în munca didactică, indiferenţa faţă de materia expusă nu fac decât să genereze o mare plictiseală în sufletul copiilor Munca profesorului nu dă rezultate decât atunci când ea e însoţită de conştiinţa importanţei şi frumuseţii sale Fără a fi actor, el trebuie să participle cu însufleţire, cu real interes la miracolul creşterii inteligenţei, al înfiripării de idealuri la fiinţele doritoare să cunoască şi să stapânească lumea I Concluzii Am încercat să evidenţiez, pe scurt, importanţa motivaţiei în cadrul sistemului de învăţământ prin strânsele legături dintre motivaţie, nivelul de aspiraţie al elevilor şi performanţa acestora Am ajuns la concluzia că pe lângă mediul social din care provine elevul sau inteligenţa acestuia un rol determinant în formarea motivaţiei de a învăţa o are profesorul Conexiunile făcute între elementele lucrării şi noţiunile prezente sunt unele logice şi lesne de observat Ultima parte a lucrării se axează îndeosebi pe sugerarea de metode de stimulare a activităţii elevilor şi de motivare a acestora Bibliografie 1 Ausubel David , Învăţarea în şcoală, O introducere în psihologia pedagogică, Editura Didactică şi Pedagogică, Bucureşti, 1981 1 Cosmovici, A , Iacob, L , Psihologie şcolară, Iaşi, Ed Polirom, 2007 1 Cucoş C (coord ), Psihopedagogie pentru examenele de definitivare si grade didactice, Editia a III-a, Iaşi, Ed Polirom , 2008 1 Sălăvăstru Dorina, Psihologia educaţiei, Iaşi, Ed Polirom, 2004